
Projektas

LIETUVOS TRANSPORTO SAUGOS ADMINISTRACIJOS
DIREKTORIUS

ĮSAKYMAS
DĖL KELEIVIŲ VEŽIMO TOLIMOJO SUSISIEKIMO MARŠRUTAIS
BENDRŲJŲ SUTARČIŲ SĄLYGŲ 
PATVIRTINIMO

2023 m. __________  d. Nr. ______
Vilnius


Vadovaudamasis Leidimų vežti keleivius tolimojo susisiekimo maršrutais išdavimo taisyklių, patvirtintų Lietuvos Respublikos susiekimo ministro 2006 m. vasario 14 d. įsakymu Nr. 3-62 „Dėl Leidimų vežti keleivius tolimojo susisiekimo maršrutais išdavimo taisyklių patvirtinimo“, 19 punktu:
.	T v i r t i n u Keleivių vežimo tolimojo susisiekimo maršrutais bendrąsias sutarčių sąlygas (pridedama).
.	I n f o r m u o j u, kad šis įsakymas teisės aktų nustatyta tvarka skelbiamas Teisės aktų registre ir Lietuvos transporto saugos administracijos interneto svetainėje.

PATVIRTINTA
Lietuvos transporto saugos administracijos
direktoriaus 2023 m. _________ d. įsakymu
Nr. 2BE-___


KELEIVIŲ VEŽIMO TOLIMOJO SUSISIEKIMO MARŠRUTAIS
BENDROSIOS SUTARČIŲ SĄLYGOS

 SKYRIUS


.	Keleivių vežimo tolimojo susisiekimo maršrutais bendrosios sutarčių sąlygos (toliau – Sutarčių sąlygos) nustato bendrąsias keleivių vežimo tolimojo susisiekimo maršrutais sutarčių, pasirašomų tarp Lietuvos transporto saugos administracijos (toliau – Administracija) ir vežėjų (toliau kartu – Šalys), vadovaujantis Lietuvos Respublikos kelių transporto kodekso 182 straipsnio 1 dalimi (toliau – Sutartis) sąlygas.
.	Sutarčių sąlygos parengtos vadovaujantis Kelių transporto kodeksu, Lietuvos Respublikos transporto lengvatų įstatymu, Vežėjų išlaidų (negautų pajamų), susijusių su transporto lengvatų taikymu, kompensavimo (atlyginimo) tvarkos aprašu, patvirtintu Lietuvos Respublikos Vyriausybės 2000 m. balandžio 28 d. nutarimu Nr. 478 „Dėl Lietuvos Respublikos transporto lengvatų įstatymo įgyvendinimo“, (toliau – Tvarkos aprašas), Viešojo transporto kelionių duomenų kaupimo tvarkos aprašu, patvirtintu Lietuvos Respublikos susisiekimo ministro 2014 m. gegužės 21 d. įsakymu Nr. 3-210-(E) „Dėl Viešojo transporto kelionių duomenų kaupimo tvarkos aprašo patvirtinimo“, (toliau – Kelionių duomenų kaupimo aprašas) ir kitais su keleivių vežimo veikla susijusiais teisės aktais. 
.	Sutarčių sąlygose vartojamos sąvokos suprantamos taip, kaip jos apibrėžtos Kelių transporto kodekse.

 SKYRIUS


.	Sutarčių sąlygos įtvirtinamos Sutartyse su visais vežėjais vienodai, kad nebūtų pažeistas vežėjų lygiateisiškumo principas.
.	Sutarties Šalys sudarydamos Sutartį privalo prisiimti įsipareigojimus:
.	 vežėjas įsipareigoja:
.	tvarkyti autobusų eismo maršrutuose apskaitą ir elektroninių ryšių priemonėmis pateikti Administracijai saugiu elektroniniu parašu pasirašytas ataskaitas apie kiekvieną maršrutą, kuriam išduotas leidimas:
.	 pasibaigus ataskaitiniam ketvirčiui, iki kito mėnesio 20 (dvidešimtosios) dienos apie pervežtų keleivių skaičių kiekviename vežėjo maršrute;
.	 pasibaigus ataskaitiniam ketvirčiui, iki kito mėnesio 20 (dvidešimtosios) dienos informaciją apie gautas pajamas iš keleivių ir nuvažiuotus kilometrus pagal kiekvieną maršrutą, kuriam išduotas leidimas;
.	Administracijos nustatytais terminais ir tvarka teikti visą Sutartyje nurodytiems įsipareigojimams vykdyti reikalingą informaciją;
.	paskirti asmenį, atsakingą už vežimo paslaugų organizavimą, su kuriuo esant būtinybei būtų galima susisiekti bet kuriuo metu. Pasikeitus atsakingam asmeniui, nedelsiant, bet ne vėliau kaip per 3 (tris) darbo dienas, Sutartyje nustatytu būdu informuoti Administraciją apie naujai paskirtą asmenį bei nurodyti jo kontaktinius duomenis;
.	ne vėliau kaip prieš 10 (dešimt) darbo dienų raštu informuoti Administraciją apie planuojamą tolimojo susisiekimo maršruto tvarkaraščio pakeitimą, pridedant tvarkaraštį ir nurodant jo įsigaliojimo datą.
.	 Administracija įsipareigoja:
.	kompensuoti (atlyginti) vežėjo išlaidas (negautas pajamas) dėl keleiviams taikytų važiavimo tolimojo susisiekimo autobusais lengvatų iš Lietuvos Respublikos valstybės biudžeto Tvarkos apraše nustatyta tvarka ataskaitiniu laikotarpiu arba su kito ataskaitinio laikotarpio lėšomis, jeigu numatytų valstybės biudžeto lėšų yra mažiau, negu reikia kompensuoti (atlyginti) vežėjo išlaidas (negautas pajamas), už tuos keleivius, kurie buvo vežami Administracijos patvirtintu tolimojo susisiekimo maršrutu tarp stočių ir stotelių, įtrauktų į to tolimojo susisiekimo maršruto eismo tvarkaraštį, ir kurie vežėjui pateikė tinkamus teisę į lengvatą patvirtinančius dokumentus;
.	neatskleisti trečiosioms šalims informacijos, nurodytos Sutarčių sąlygų 5.1.1.2 papunktyje.
.	Vežėjas turi teisę gauti iš Administracijos informaciją apie valstybės biudžete skirtas lėšas vežėjų išlaidoms (negautoms pajamoms) dėl keleiviams taikytų važiavimo tolimojo susisiekimo autobusais lengvatų kompensuoti (atlyginti).

 SKYRIUS


.	Šalių pasirašytos Sutartys yra neterminuotos ir galioja tol, kol galioja vežėjui išduotas leidimas vežti keleivius tolimojo susisiekimo maršrutu.
.	Bet kuri Šalis turi teisę nutraukti Sutartį įstatymuose ir kituose teisės aktuose nustatytais atvejais ir tvarka.

_____________



